CELEX: 32011D0180
Language: sk
Date: 2011-03-23 00:00:00
Title: 2011/180/EÚ: Rozhodnutie Komisie z  23. marca 2011 , ktorým sa vykonáva smernica Rady 2002/55/ES, pokiaľ ide o podmienky, za ktorých sa môže povoľovať uvádzanie na trh malých balení zmesí štandardného osiva rôznych odrôd zeleniny rovnakého druhu [oznámené pod číslom K(2011) 1760]  Text s významom pre EHP

24.3.2011   
            
            
               SK
            
            
               Úradný vestník Európskej únie
            
            
               L 78/55
            
         ROZHODNUTIE KOMISIE
   z 23. marca 2011,
   ktorým sa vykonáva smernica Rady 2002/55/ES, pokiaľ ide o podmienky, za ktorých sa môže povoľovať uvádzanie na trh malých balení zmesí štandardného osiva rôznych odrôd zeleniny rovnakého druhu
   [oznámené pod číslom K(2011) 1760]
   (Text s významom pre EHP)
   (2011/180/EÚ)
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na smernicu Rady 2002/55/ES z 13. júna 2002 o obchodovaní s osivom zelenín (1), a najmä na jej článok 26 ods. 3,
   keďže:
   
               (1)
            
            
               Niektoré členské štáty informovali Komisiu o dopyte po malých baleniach zmesí odrôd zeleniny rovnakého druhu na trhu. V tejto súvislosti je preto potrebné stanoviť podrobné požiadavky na takéto malé balenia.
            
         
               (2)
            
            
               Toto rozhodnutie by sa malo pri zohľadnení dopytu v príslušných členských štátoch vzťahovať na všetky druhy spadajúce do pôsobnosti smernice 2002/55/ES. Maximálna veľkosť takýchto malých balení by mala byť vyjadrená ako maximálna čistá hmotnosť obsahu osiva podľa definície v článku 2 ods. 1 písm. g) smernice 2002/55/ES.
            
         
               (3)
            
            
               Mali by sa stanoviť podrobné pravidlá označovania takýchto malých balení s cieľom zabezpečiť vysledovateľnosť a vhodné informovanie používateľov.
            
         
               (4)
            
            
               Členské štáty by mali Komisii do konca roku 2012 predložiť správu o uplatňovaní tohto rozhodnutia, aby Komisia mohla posúdiť jeho účinnosť a zistiť, aké potenciálne problémy bude možno nutné ďalej riešiť.
            
         
               (5)
            
            
               Opatrenia ustanovené v tomto nariadení sú v súlade so stanoviskom Stáleho výboru pre osivá a množiteľský materiál pre poľnohospodárstvo, záhradníctvo a lesníctvo,
            
         PRIJALA TOTO ROZHODNUTIE:
   Článok 1
   Členské štáty môžu povoliť svojim vlastným výrobcom uvádzať na trh malé balenia zmesí štandardného osiva druhov uvedených v článku 2 ods. 1 písm. b) smernice 2002/55/ES. Takéto malé balenia môžu obsahovať výlučne rôzne odrody rovnakého druhu.
   Článok 2
   Obsah osiva v malých baleniach uvedených v článku 1 môže dosahovať maximálnu čistú hmotnosť stanovenú v článku 2 ods. 1 písm. g) smernice 2002/55/ES.
   Článok 3
   Členské štáty zabezpečia, aby sa na malých baleniach uvedených v článku 1 nachádzalo označenie dodávateľa alebo vytlačené či opečiatkované oznámenie.
   Toto označenie alebo uvedené oznámenie má obsahovať tieto informácie:
   
               a)
            
            
               slová „Predpisy a normy EÚ“;
            
         
               b)
            
            
               meno a adresu alebo identifikačnú značku osoby zodpovednej za pripojenie označenia;
            
         
               c)
            
            
               rok zapečatenia vyjadrený slovami: „zapečatené … [rok]“ alebo rok posledného odberu vzorky na účely poslednej skúšky klíčivosti vyjadrený slovami: „odber vzorky … [rok]“; môže sa pridať údaj „spotrebujte do … [dátum]“;
            
         
               d)
            
            
               slová „zmes odrôd … [názov druhu]“;
            
         
               e)
            
            
               pomenovania odrôd;
            
         
               f)
            
            
               podiel jednotlivých odrôd vyjadrený ako čistá hmotnosť alebo ako množstvo osiva;
            
         
               g)
            
            
               referenčné číslo dávky, ktoré uvádza osoba zodpovedná za pripojenie označenia;
            
         
               h)
            
            
               čistá alebo hrubá hmotnosť alebo množstvo osiva;
            
         
               i)
            
            
               ak sa uvádza hmotnosť a sú použité granulované pesticídy, látky vo forme peliet alebo iné pevné aditíva, uvádza sa povaha chemického ošetrenia alebo aditíva a približný pomer medzi hmotnosťou zhlukov alebo čistého osiva a celkovou hmotnosťou.
            
         Článok 4
   Členské štáty predložia Komisii správu o uplatňovaní tohto rozhodnutia do 31. decembra 2012.
   Článok 5
   Toto rozhodnutie je určené členským štátom.
   
      V Bruseli 23. marca 2011
      
         
            Za Komisiu
         
         John DALLI
         
            člen Komisie
         
      
   
   
      (1)  Ú. v. ES L 193, 20.7.2002, s. 33.